מספר הכנפיים נחשב לקריטריון חשוב בבחירת הדגם הנכון והמתאים עבורכם. אם בעבר הנתון הזה השפיע באופן מהותי על הביצועים והתפקוד של המאוורר, בזכות ההתקדמות הטכנולוגית המשמעותית בתחום זה הפך לעניין של טעם והעדפה אישית. פעם מאוורר תקרה בעל 5 או 6 כנפיים היה עושה עבודה יעילה וטובה יותר בהשוואה למאוורר עם 3 או 4 כנפיים, כיום מספר להבי המאוורר אינו משחק תפקיד מכריע בספיקת האוויר והחיסכון בצריכת החשמל של המאוורר. מה שעושה את כל ההבדל זה מדד זרימת האוויר של המאוורר (CFM). תבחרו בעיצוב שמדבר אליכם ומשתלב בצורה טובה יותר בחלל החדר, הבחירה נמצאת בידיים שלכם.